ஞாபக மழை

ஞாபக மழை ஸ்ரீமங்கை கடந்தநிகழ்வுகள், எதிர்பார்ப்புகள் என சிந்தனை நிகழ்வின் வழியே செல்கிறதோ? இறந்தகாலமும், எதிர்காலமுமற்ற ஒரு நொடியில் நம் பயணத்தை உணர்வதென்பது எத்தகைய அனுபவம்..? ஒரு பயணத்தின் சாட்சியாக இருப்பது ஈரமாக்கிய நினைவுகளேயன்றோ? என்ன பயணம் வாழ்க்கை..ஞாபகங்களன்றி.? ! ஞாபக மழை ! காலங்கள் கரைந்து ! சகதியாய்க் கிடந்த ! ஏதோவொரு வெளியில் ! மிதந்து வந்த நீலப்பேருந்தில் ! என்னை நான் ஏற்றிக்கொண்டதாய் ! இப்பயணம் தொடங்கியது... ! ஞாபகத்தில் சாரலினூடே ! உணர்வுகள் இணைந்து ! சுழித்துச் சுழித்தோட ! கவனமின்றி சக்கரம் பதித்துச் ! செல்லும் இப்பேருந்தின் ! பல சன்னல்களில் ! கண்ணாடிகள் ! நொறுக்கப் பட்டுவிட்டன. ! சில, சாலைகளின் ! அதிர்வுகளுக்குச் சற்றும் ! சம்பந்தமில்லாமல் ஆடிக்கொண்டிருக்கின்றன. ! எத்தனை முறை ! மூடினாலும் திறந்துகொள்வதென்பது ! அவற்றுக்குச் சாத்தியமாயிருக்கிறது. ! பல இருக்கைகள் மாறியமர்ந்தபின் ! எனது இப்போதைய இருக்கையினருகே ! சன்னலை சரியாக மூடிவிட்டேன் ! மழைத்துளிகள் என் தோள்களை ! இனி நனைக்காவண்ணம். ! முன்வரிசையில் திடீரெனத் ! திறந்துகொண்ட சன்னலில் ! தெறித்த மழைத்துளி ! தூவானமாய் என் ! மூக்குக்கண்ணாடியில் ! புகையடித்து, கன்னங்களில் சிலீரிடுகிறது. ! முழுதாய் நனைக்கும் ! பெருமழையை விட ! இத்தூவானம் ! மிகமோசம். ! தொடங்கிய இடத்திலோ ! அல்லது வெகுதொலைவிலோ ! வட்டத்தின் அடுத்த இரு புள்ளிகளைப்போல ! அருகிய வெகுதூரத்தில் ! இறக்கிவிட்டுக்கொண்டேன் ! ஓட்டுனரும் போய்ச்சேர ! ஒடும் பேருந்தும் போய்ச்சேர ! உள்ளிருப்பவனும் போய்ச்சேர.... ! யார் போய்ச்சேருவதற்கென ! யாரை யார் ஓட்டுகிறார்கள்? ! மீண்டும் ஒரு ஞாபக மாரிக்காலத்தில் ! என் பயணம் தொடரும். ! காத்திருப்பேன், ! சாரலில் நனைந்து கனத்தவாறு, ! சன்னல்களின் கண்ணாடிகள் ! நொறுங்கிய நீலப்பேருந்துக்காய் ! அன்றும்.. ! - ஸ்ரீமங்கை